**DIENOS SOCIALINĖS GLOBOS INSTITUCIJOJE, SUAUGUSIEMS ASMENIMS SU PSICHINE NEGALIA, KLAIPĖDOS SOCIALINIŲ PASLAUGŲ CENTRE „DANĖ“ TEIKIMO ATASKAITA**

**2017 M.**

Klaipėdos socialinių paslaugų centre (toliau Centras) 2017 metais suaugusių asmenų su psichikos negalia padalinyje buvo teikiamos paslaugos 42 paslaugų gavėjams. 8 asmenys sutartį nutraukė: 2 asmenys mirė, 1 – buvo pradėta teikti ilgalaikė socialinė globa institucijoje, 5 asmenys sutartį nutraukė dėl asmeninių priežasčių. 2017 metų gruodžio 31 dienai dienos socialinė globa Centre buvo teikiama 20 asmenų su negalia ir 14 asmenims su sunkia negalia. Laukiančių eilėje 2017 m. gruodžio 31 dienai buvo 1 asmuo su negalia.

2017 metais atostogų prašymus pateikė 15 paslaugų gavėjų, viso atostogavo 151 dieną. Dėl ligos centro nelankė 16 paslaugų gavėjų iš viso sirgo 662 dienas.

Centre teikiamos dienos socialinės globos paslaugos:

Paslaugų gavėjams teikiama informavimo, konsultavimo paslauga. Per 2017 metus apie Centro veiklą informacija suteikta 68 paslaugų gavėjams ir/ar jų artimiesiems.

Paslaugų gavėjams teikiama tarpininkavimo ir atstovavimo paslauga per 2017 metus buvo suteikta 277 kartus. Socialiniai darbuotojai, socialinių darbuotojų padėjėjai, esant reikalui, paslaugų gavėją lydi pas šeimos gydytoją (62 kartus), psichiatrą (136 kartus), kitus gydytojus specialistus (24 kartus). Taip pat kartu su klientais buvo vykta pas antstolius (6 kartus), į socialinės paramos skyrių (26 kartus), NDNT (5 kartus ), teismą (4 kartus), SODRą (8 kartus), Valstybinę mokesčių inspekciją (3kartus), LESTO (3 kartus).

Buvo teiktos laisvalaikio organizavimo paslaugos:

2017 metais atlikus socialinių paslaugų gavėjų apklausą apie teikiamas paslaugas Socialinių paslaugų centre „Danė“ buvo nustatyta, kad laisvalaikio organizavimo poreikis tenkinimas 100 procentų. Centro socialiniai darbuotojai organizavo įvairius renginius, šventes. Paslaugų gavėjai buvo pasveikinti valstybinių ir asmeninių švenčių proga. 2017 metais buvo organizuota 31 renginys, šventė: Spektaklio „Mažasis princas“ pristatymas; „Trys karaliai“ – tradicinė eisena aplankant įstaigos administraciją, senjorų padalinį su sveikinimais ir linkėjimais; Ortodoksų Kalėdų minėjimas; Laisvės gynėjų dienos paminėjimas; Valentino dienos paminėjimas; Lietuvos valstybės atkūrimo dienos paminėjimas; Užgavėnių šventė „Morės“ deginimas; Kovo – 8 dienos šventės paminėjimas; Nepriklausomybės atkūrimo dienos paminėjimas; Šv. Velykų šventė; Motinos dienos paminėjimas; Šeimos dienos šventė; Tėvo diena; Joninių šventės minėjimas; Socialinių paslaugų centro „Danė“ vienerių metų gimtadienio šventė; Karaliaus Mindaugo karūnavimo dienos paminėjimas; Žolinių šventė; Renginys „Lik sveika vasara“; Pasaulinė psichinės sveikatos diena; Darbinio edukacinio projekto „Nuo pavasario iki rudens, nuo sėklos iki vaisiaus“ uždarymas; Helovino popietė; Pyragų diena; Prevencinė paskaita „Saugus kelias tamsiuoju paros metu“; Advento pradžia; Kalėdinė mugė; Šv. Kūčių popietė; naujametinis karnavalas; Kino filmų peržiūra; Aktyviausiai dalyvavusio, pasirinktoje mėnesio užimtumo veikloje, paslaugų gavėjo apdovanojimai vyko kiekvieną mėnesį; taip pat kas mėnesį vyko paslaugų gavėjų gimimo dienos paminėjimai. Šiose šventėse dalyvauja visi (41) Centro paslaugų gavėjas.

Organizuojami turizmo renginiai už įstaigos ribų. Per 2017 metus buvo organizuotos 48 išvykos. Paslaugų gavėjai vyko į: spektaklius, Padvarių socialinės globos namus, Gargždų socialinių paslaugų centrą, Klaipėdos MTK bažnyčią pristatyti spektaklį „Mažasis princas“; Pilies muziejų; Klaipėdos kultūrų komunikacijos centrą; Mažosios Lietuvos muziejų; Klaipėdos Ernesto Galvanausko profesinio mokymo centrą; boulingo centrą „Forumas“, „Apolo“; Plungę ir Platelius; Palangą; Telšius; Monciškes; Naisius; Žagarę; Mosėdį; Violončelių festivalį; Ievos Simonaitytės viešąją biblioteką; Klaipėdos aklųjų biblioteką; Medeinės mokyklą; Kilnojamą ir jungtinį Čekijos – Lietuvos cirką „Marcel ir Odeta“; Klaipėdos universiteto botanikos sodą; išvyką laivu „Venus“; Klaipėdos miesto skulptūrų parką; Prano Damšaičio galeriją; Teatro aikštę; Klaipėdos laikrodžių muziejų; pažintinę išvyką „Nuo Memelio iki Klaipėdos“; pažintinę ekskursiją ,,Meniškoji Klaipėda“; Klaipėdos zoologijos sodą; Jūros šventę; Klaipėdos teritorinę muitinę; vasaros stovyklas; Lietuvos jūrų muziejų; Klaipėdos apskrities priešgaisrinę gelbėjimo tarnybą; vizitas pas Klaipėdos miesto merą Vytautą Grubliauską; Forum cinemas kino teatrą; Klaipėdos sporto maniežą; išvykos prie jūros, į parkus, prie upės viso organizuota 15 išvykų; Išvykos į Klaipėdos krepšinio komandos ,,Neptūno“ varžybas viso organizuota 9 išvykos.

2017 metais atlikus socialinių paslaugų gavėjų apklausą apie teikiamas paslaugas Centre buvo nustatyta, kad vykdomos užimtumo veiklos, socialinių paslaugų gavėjus, tenkina 100 procentu. Mėnesio pradžioje asmenys pasirinko užimtumo veiklas, kuriuose dalyvavo kiekvieną darbo dieną. Centro socialiniai darbuotojai ir socialinių darbuotojų padėjėjai organizavo šias dienos užimtumo veiklas:

Kompiuterinio raštingumo užsiėmimai – mokoma naudotis kompiuteriu tikslingai ieškant informacijos, bendraujant su artimaisiais, mokant mokesčius, šį užsiėmimą lankė 26 paslaugų gavėjai.

Dailės terapijos užsiėmimai – įvairių meninių išraiškos formų taikymas. Per meninius užsiėmimus skatinama paslaugų gavėjo saviraiška. Dailės terapijos užsiėmimuose dalyvavo 36 paslaugų gavėjai.

Teatro terapija skatina kliento saviraišką per vaidybą. Teatro terapijos užsiėmimuose dalyvavo 19 paslaugų gavėjų.

Mezgimo, siuvimo, siuvinėjimo, vilnos vėlimo užsiėmimai – skatinama paslaugų gavėjų saviraišką per rankdarbius. Dirbant tikslingai, ruošiantis mugėms, bendram patalpų puošimui, paslaugų gavėjas jaučiasi komandos dalimi, skatinamas prisidėti prie bendros Centro veiklos. Šiuose užsiėmimuose dalyvavo 41 paslaugų gavėjas.

Muzikos terapijos metu, skatinama paslaugų gavėjo saviraiška per muziką. Kuriami instrumentai, ieškoma įvairių muzikos garsų išgavimo būdų. Muzikos terapijos užsiėmimuose dalyvavo 38 paslaugų gavėjai.

Centre esančių knygų biblioteka naudojosi 34 paslaugų gavėjai. Centre yra daugiau nei 500 įvairių knygų. Knygas suaukojo patys paslaugų gavėjai, jų artimieji, taip pat nenaudojamas knygas atidavė bibliotekos. Paslaugų gavėjas gali knygą skaityti centre, taip pat gali pasiimti knygą į namus.

Organizuojamos talkos, teritorijos tvarkymas, lapų grėbimas. Centro paslaugų gavėjai pagal galimybes ir sveikatos būklę skatinami prisidėti prie bendro tikslo.

Paslaugų gavėjai turi galimybę naudotis įstaigos sporto sale, kur organizuojami sporto užsiėmimai (treniruoklių, stalo teniso, krepšinio aikštelėse). Aktyviai kasdien sportuoja 26 paslaugų gavėjai. Dar 12 paslaugų gavėjų dalyvauja sporto užsiėmimuose epizodiškai, pagal poreikį.

Centre tris kartus per dieną yra organizuojamas maitinimas. Maistas yra gaunamas iš įstaigos virtuvės. Maitinimo paslauga buvo suteikta 41 Centro paslaugas gavusiems paslaugų gavėjams. Taip pat bendradarbiaujant su „Maisto banku“, iš gaunamų produktų yra palaikomi paslaugų gavėjų darbiniai įgūdžiai. Šio užimtumo metu Centro paslaugų gavėjai gamina salotas, verda košes, ruošia užkandžius, kepa pyragus. Maisto ruošimo užimtume dalyvauja 34 paslaugų gavėjai.

Centro paslaugų gavėjams, dalinai praradusiems higienos įgūdžius, sudaromas higienos įgūdžių atstatymo planas. Šia paslauga naudojosi 16 paslaugų gavėjų. Paslaugų gavėjai mokomi laiku nusiprausti, į Centrą atvykti švarūs, mokomi tvarkingai rengtis, išsiskalbti savo rūbus, juos išsilyginti. Teikiama pagalba maitinant paslaugų gavėją, kai dėl savo turimos negalios, asmuo negali to padaryti pats. Paslaugų gavėjai mokomi dengti stalą, parinkti tinkamus indus kasdienai ir šventei, palaikyti tvarką virtuvėje. Mokomi susitvarkyti savo darbo vietą. Su paslaugų gavėju katu peržiūrima ir tvarkoma asmeninė spintelė, kurioje paslaugų gavėjas palieka savo rūbus, kitus asmeninius daiktus.

Centro paslaugų gavėjams pagal sutartį yra organizuojama transporto paslauga. Ryte, sutartu laiku, asmuo prie namų yra paimamas ir atvežamas į Centrą, vakare, iš Centro yra parvežamas prie namų. Transporto paslauga naudojasi 25 paslaugų gavėjai. Kiti 16 paslaugų gavėjų į Centrą atvyksta savarankiškai.

Psichologinė pagalba teikiama tiek individualiai, tiek grupėse. Pirminę psichologinę konsultaciją gavo 35 paslaugų gavėjai. Ilgalaikės psichologinės konsultacijos buvo suteiktos 30 paslaugų gavėjų, viso 430 konsultacijų. Grupinės terapijos konsultacijos buvo suteiktos 33 paslaugų gavėjų, per metus 138 užsiėmimai. Psichologinės konsultacijos artimiesiems buvo suteikta 4 kartus.

Centre organizuojamos paslaugų gavėjų sveikatos priežiūros paslaugos. Centro slaugytoja, kasdien seka 18 paslaugų gavėjų gydytojų paskirtų medikamentų vartojimą. AKS matuojamas – 32 paslaugų gavėjams vieną kartą mėnesyje, 2 paslaugų gavėjams kasdien. Pagal poreikį matuoja paslaugų gavėjų temperatūrą. Konsultuoja visus Centro paslaugų gavėjus sveikatos, higienos, žalingų įpročių prevenciniais klausimais. Vieną kartą mėnesyje (esant būtinybei dažniau) visi centro paslaugų gavėjai tikrinami profilaktiškai nuo niežų ir pedikuliozės.

Kineziterapeutas organizuoja grupines mankštas, individualius paslaugų gavėjo poreikiams, bei gydytojo rekomendacijas atitinkančius užsiėmimus. Kineziterapeuto paslauga naudojasi visi Centro paslaugų gavėjai. 2017 m. buvo teikiama fizinė reabilitacija, vykdant individualios ir grupinės kineziterapijos užsiėmimus, jų šiemet buvo 691. Taip pat paslaugų gavėjai buvo konsultuojami dėl fizinio aktyvumo.

Siekiant kokybiško darbo, kiekvieną savaitę organizuojami darbuotojų susirinkimai, kurių metu, aptariama suaugusių asmenų su psichine negalia veikla, analizuojamas situacijos, ieškoma geriausių sprendimo būdų, kad paslaugų gavėjas gautų kokybišką paslaugą, o darbuotojas gebėtų tinkamai atlikti savo darbą.

Suaugusių asmenų su psichine negalia padalinio vadovė

Ilmara Noreikienė